burgasdotpro/wikipedia huggingface dataset:
Hyde Park Corner (stanica metra)

Hyde Park Corner je stanica londýnskeho metra, otvorená 15. decembra v roku 1906. Nachádza sa na linke:
Súčasnosť.
Je to jedna z mála staníc, ktoré nemajú súvisiace budovy nad zemou a sú úplne v podzemí. K súčasnému vchodu do stanice sa vedie zvnútra systému podchodu pre chodcov, okolo križovatky Hyde Park Corner.
Keď je centrálna časť trate Piccadilly uzavretá, stanica sa stáva prechodovým tunelom na východ od stanice, koncovou časťou západnej časti.
Zoznam hymien členských štátov Spojených štátov

Tento článok sa zaoberá hymnami členských a teritoriálnyh štátov Spojených štátov amerických.
New Jersey.
New Jersey nemá úradne uznanú štátnu pieseň. Jestvuje však úradne neuznaná pieseň "I´m from New Yersey", ktorú napísal a zložil Red Mascara.
Ivan Pessel

Ing. Ivan Pessel (* 15. január 1946, Pezinok – † 14. máj 2005, Pezinok) bol slovenský komunálny politik, vysokoškolský pedagóg a od roku 1990 do roku 2002 primátor mesta Pezinok.
Životopis.
Narodil sa v Pezinku. Absolvoval štúdium na Elektrotechnickej fakulte Slovenskej vysokej školy technickej v Bratislave, kde pôsobil aj ako vysokoškolský pedagóg – odborný asistent na Katedre elektrických strojov a prístojov. Neskôr bol krátko zamestnaný na PR Západoslovenských tehelní.
Od roku 1976 Pessel pôsobil ako tajomník na Mestskom národnom výbore v Pezinku. V roku 1981 sa stal podpredsedom a v roku 1985 predsedom MsNV.
Ako primátor bol predsedom Združenia miest a obcí Malokarpatského regiónu a členom prezídia Klubu primátorov Slovenskej republiky. Od roku 2002 pôsobil ako poslanec Mestského zastupiteľstva v Pezinku. Zároveň bol aj poslancom Bratislavského samosprávneho kraja a riaditeľom bratislavskej firmy.
Náhle zomrel 14. mája 2005 a je pochovaný na cintoríne v Pezinku.
Le Brévent

Le Brévent je vrch v Haute-Savoie vo Francúzsku. Leží v pohorí Aiguilles Rouges francúzskych Predálp a má nadmorskú výšku Tento vrch je obľúbeným miestom pre wingsuit flying.
Alert

Alert je najsevernejšie obývané miesto na Zemi, nachádzajúce sa v kanadskom teritóriu Nunavut na Ellesmerovom ostrove asi 10 km západne od Cape Sheridan. Leží na pobreží zamrznutého Lincolnovho mora. Severný pól je od Alertu vzdialený . Stanica je pomenovaná po lodi HMS Alert, ktorá prezimovala v rokoch 18751876 pri Cape Sheridane.
Pri sčítaní obyvateľstva v roku 2001 mal Alert 75 stálych obyvateľov. Miesto má v niektorých obdobiach viac dočasných obyvateľov, pretože tu je umiestnená vojenská radarová stanica CFS (Canadian Forces Station) Alert a tiež meteorologická stanica ministerstva životného prostredia, atmosférické monitorovacie laboratórium GAW (Global Atmosphere Watch) a letisko Alert.
Prvým doloženým objaviteľom, ktorý dosiahol najsevernejšieho bodu Ellesmerovho ostrova bol Sir George Nares v rokoch 18751876, na jachte "HMS Alert". Meteorologická stanica bola vybudovaná v roku 1950 a vojenská stanica v roku 1958. Ďalšími obývanými miestami na Ellesmerovom ostrove sú výskumná základňa Eureka a inuitská osada Grise Fiord.
Lincolnovo more

Lincolnovo more je okrajové more Severného ľadového oceánu. More leží medzi severnou časťou Grónska a Baffinovho ostrova.
Cez Robesonov a Naresov prieliv je spojené s Baffinovým morom. Na juhovýchode sa zanoruje do pevniny Grónska niekoľkými veľkými fjordmi. Severnú hranicu tvorí spojnica medzi Cape Columbia na Baffinovom ostrove a mysom Morrisa Jesupa v Grónsku.
Lincolnovo more je pokryté morským ľadom, ktorý môže dosahovať hrúbku až 15 metrov. 
More je pomenované po Robertovi Toddovi Lincolnovi (18431926), americkom právnikovi a ministrovi vojny. Pomenované bolo počas antarktickej expedície A. W. Greelyho do Lady Franklin Bay v rokoch 18811884.
Toast

Toast [čítaj: toust] je plátok toastového chleba alebo pšeničnej veky opečený v toastovači, na grile alebo na panvici. Toastový chlieb je predávaný ako polotovar (je ho potrebné opiecť) inak nemá správnu chuť. Jeho zlatavý alebo nahnedlý povrch je výsledkom Maillardovej reakcie. Toast sa podáva zvyčajne so syrom alebo šunkou. Tento pokrm pochádza z Anglicka.
Eureka (Nunavut)

Eureka je observatórium v severnej Kanade v provincií Nunavut. Jedná sa o druhé najsevernejšie obývané miesto na svete.
Nachádza sa na Ellesmerovom ostrove a na terajšej stanici je priemerne najnižšia teplota a najmenej zrážok v celej Kanade.
Eureka bola založená 11. apríla 1947. Na vrchole bola v sedemdesiatich rokoch 20. storočia, kedy tu bolo 15 ľudí. Dnes je v Eureke 8 ľudí, ale nie stále, nakoľko sa personál observatória neustále obmeňuje. Priemerná teplota je tu −18.8°C, v januári −36,5 a v júli 6,1°C.
Oblasti.
V Eureke sú tri oblasti:
Príroda.
Eureka býva označovaná ako „"Záhrada Arktídy"“ kvôli tomu, že sa v okolí vyskytuje mnoho druhov živočíchov aj rastlín, viac ako kdekoľvek na Arktíde.
Medzi druhy živočíchov, čo tu žijú patria:
Derek and the Dominos

Derek and the Dominos bola anglicko-americká blues-rocková superskupina. Jej členmi boli gitarista a spevák Eric Clapton, klávesista Bobby Whitlock, gitarista Duane Allman, basgitarista Carl Radle a bubeník Jim Gordon.
Členovia.
Oficiálna zostava
Sezónni členovia
Layla and Other Assorted Love Songs

Layla and Other Assorted Love Songs je debutový štúdiový album anglicko-americkej blues-rockovej skupiny Derek and the Dominos, ktoré vyšlo v novembri 1970.
Hemostáza

Hemostáza sa definuje ako schopnosť živého organizmu zastaviť krvácanie a minimalizovať krvné straty. Ide o komplikovaný a komplexný dej, na ktorom sa zúčastňujú viaceré zložky.
Ron Klain

Ronald A. „Ron“ Klain, J.D. (* 8. august 1961, Indianapolis, Indiana, USA) je americký demokratický politik, politický konzultant, advokát a bývalý lobista. Pôsobil vo funkcii šéfa kancelárie viceprezidentov Ala Gorea (1995 – 1999) a Joea Bidena (2009 – 2011) a od 20. januára 2020 je šéfom kancelárie prezidenta J. Bidena. V rokoch 2014 – 2015 pôsobil na základe vymenovania prezidentom Barackom Obamom ako koordinátor opatrení proti výskytu eboly.
Začiatkom roku 2020 sa stal členom, hlavným poradcom tímu Bidenovej prezidentskej kampane a 12. novembra novozvolený prezident Biden oznámil, že Klaina vymenuje za šéfa svojej prezidentskej kancelárie, k čomu pristúpil hneď po nástupe do úradu prezidenta 20. januára.
Diaľnica A21 (Rakúsko)

Diaľnica A21 () je 38 kilometrov dlhá rakúska diaľnica, ktorá tvorí juhozápadný obchvat Viedne. Začína pri Steinhäusli na križovatke s diaľnicou A1 a vedie južným a juhovýchodným smerom, pričom na južnom okraji Viedne pri Vösendorfe končí na križovatke s diaľnicou A2 a rýchlostnou cestou S1.
Stavba viedenského vnútorného diaľničného okruhu bola plánovaná už v 30. rokoch 20. storočia, práce boli začaté v roku 1940, o dva roky neskôr však boli kvôli vojnovým udalostiam zastavené. V povojnovej dobe boli preverované aj ďalšie varianty trasovania, vedenie južnejším údolím Helenental ale bolo zamietnuté. Stavba diaľnice A21 bola začatá v roku 1964 a jej prví úsek medzi Vösendorfom a Brunnom am Gebirge bol sprevádzkovaný v roku 1968. Posledná časť bola pre motoristov otvorená v roku 1982, išlo o úsek medzi Mayerlingom a Hinterbrühlom.
Bromide (rušička)

Bromide bolo krycie meno rušiaceho systému, ktorý používala britská RAF proti rádiovému navádzaciemu systému X-Gerät, používaného Luftwaffe na začiatku druhej svetovej vojny. Vznikol úpravou britských delostreleckých radarov. Rušičky "Bromide", spolu s ďalšími zariadeniami pre elektronický boj, prevádzkovalo 80. krídlo RAF pod velením Edwarda Addisona.
Situácia.
Na začiatku vojny používalo Nemecko pre bombardovanie britských cieľov viacero rádiových navádzacích systémov (Knickebein, X-Gerät, Y-Gerät). Prvé dva spočívali na vysielaní Morseho bodiek a Morseho čiarok s frekvenciou 60 znakov za minútu v úzkych kužeľových výsekoch. Tieto sa navzájom mierne prekrývali, čím sa vytvorila veľmi úzka oblasť so spojitým tónom - navádzací lúč. Tento lúč bol zameraný na aktuálny cieľ náletu. Piloti bombardéru vedeli na ktorej strane lúča sú čiarky a na ktorej bodky. Podľa toho vedeli, ktorým smerom majú let korigovať, aby sa dostali do oblasti neprerušovaného signálu a teda na správny letový kurz.
Briti mali už v auguste 1940 k dispozícii rané rušiace systémy pre známe frekvencie systému Knickebein. V rovnakom období začali odpočúvacie stanice zachytávať aj signály s vyššou frekvenciou 74 MHz. Koncom augusta zachytili aj signály na susediacich frekvenciách. Lokalizovali ich do oblasti Calais a Cherbourg. Zároveň zaznamenali niekoľko nemeckých náletov s vysokou presnosťou. Signály, na základe podobnosti s už známym systémom Knickebein, priradili novému navigačnému, ktorý označili krycím menom Ruffian.
Bromide.
Ako protiopatrenie boli narýchlo upravené britské delostrelecké radary, aby rušili detegované frekvencie. Rušička dostala označenie "Bromide".. 14. novembra 1940 podnikli nemecké bombardéry ničivý nálet na Coventry. Tej noci boli k dispozícii 4 rušičky "Bromide", jedna z nich takmer na príletovej trase k cieľu. Rušenie však nebolo účinné. Briti mali riešenie problému na dosah, aj keď zatiaľ o ňom nevedeli. Už 6. novembra na pobreží Anglicka núdzovo pristál Heinkel s prístrojmi X-Gerät na palube. Vzhľadom na to, že vrak sa nachádzal vo vode, nárokovalo si jeho záchranu Kráľovské námorníctvo. Až o niekoľko dní sa prístroje dostali na prehliadku do správnych rúk. Pri nej sa zistilo, že "Bromide" vysielal na správnej frekvencii ale signál s modulovanými 1 500 cyklami, namiesto potrebných 2 000. To bola hlavná príčina jeho neúčinnosti. Do niekoľkých dní po nálete na Coventry bol problém odstránený a účinnosť "Bromide" sa zvýšila. Vo februári 1941 bol v prevádzke už dostatok zariadení "Bromide" na to, aby úplne zahltili frekvencie systému X-Gerät.
SpaceX Crew-1

SpaceX Crew-1 (známy tiež pod názvom USCV-1) bol prvý operačný let americkej kozmickej lode typu Crew Dragon spoločnosti SpaceX. Po testovacích letoch SpaceX Demo-1 a Demo-2 bolo potrebné dokončiť certifikáciu lode, k čomu došlo 10. novembra 2020. Štart letu Crew-1 sa uskutočnil 16. novembra 2020 o 00:27 svetového času (UTC), loď bola vynesená raketou Falcon 9 Block 5 zo štartovacieho komplexu 39 Kennedyho vesmírneho strediska k Medzinárodnej vesmírnej stanici (ISS), kam dopravila štyroch členov posádky, ktorí spolu s tromi z predošlej expedície tvorili novú 7-člennú základnú posádku ISS ("Expedícia 64"). K spojeniu s ISS došlo 17. novembra o 04:01 UTC.
Krupicová kaša

Krupicová kaša (nárečovo "grís" alebo "grísik") je druh teplého sladkého jedla, ktoré sa pripravuje z krupice, mlieka, cukru a prípadne kakaa. Ide o častú stravu pre malé deti od troch rokov, aj keď je trochu hutná (pre mladšie deti sa odporúča využívať špeciálne krupicové kaše). V populácii ide o obľúbené jedlo, ktoré je rýchle a jednoduché na prípravu.
Príprava.
Krupicová kaša sa vyrába varením mlieka, ktoré sa v dobe varu zmieša s krupicou a cukrom. Niekoľko minút sa vzniknutá zmes varí, až príde k jej zhutneniu. V tom čase sa preleje na tanier, posype sa cukrom a prípadne kakaom, omastí maslom a podáva sa na konzumáciu.
Existujú aj iné varianty prípravy, dochutenia a ozdobenia. Občas sa používa škorica, med, tuzemský rum, ovocie, orechy, hrozienka, strúhaná čokoláda, piškóty či lentilky.
Poruchy spánku

Poruchy spánku sú choroby, ktoré ovplyvňujú normálny priebeh cyklu spánku a bdenia. Niektoré poruchy spánku môžu byť veľmi závažné a zasahovať do fyzického, psychického a emocionálneho fungovania človeka.
Druhy porúch spánku.
Existuje viac ako tridsať porúch spánku, aj keď najbežnejšie sa vyskytuje len šesť z nich. Priebeh spánku môžu ovplyvňovať buď priamo alebo nepriamo.
Najbežnejšie poruchy sú:
Denná ospalosť.
Je najbežnejšia forma hypersomnie. Táto porucha je charakterizovaná skoro neustálymi pocitmi driemot, únavy, vidín alebo ospalosti, a pacient sa sťažuje na to, že nikdy nie je skutočne bdelý, alebo že je tomu tak len veľmi zriedka. Cez deň síce dlho spí, no po prebudení je ešte ospalejší, v niektorých prípadoch viac než pred spánkom; spánok mu neprináša oddych. V noci spí dlho, budí sa neskoro a s ťažkosťami. Pacienti majú pocit, že fungujú „na radar“; pomaly myslia a hovoria. Niekedy sa nevhodne správajú. Tiež môžu trpieť bolesťami hlavy alebo návalmi tepla.
Bohužiaľ, ide o chorobu, ktorá ak sa nezistí včas, môže spôsobiť vážne škody v spoločenskom a rodinnom živote, keďže sa zhoršuje spolunažívanie s pacientom. Rovnako škodí aj školskému a pracovnému pokroku, pretože človek nezachytáva informácie tak, ako zdravá osoba.
Iné poruchy spánku.
Pacienti zvyčajne navštívia lekára z troch hlavných dôvodov:
Pri hodnotení a následnej diagnóze je dôležité riadiť sa dôkladným záznamom o pacientovej chorobe. Odhad pacienta a jeho spolubývajúcich je nevyhnutný je pre diagnózu.
Nedostatok spánku.
Sú známe len tri osoby, ktoré sa dokázali zaobísť bez spánku aj celé desaťročia (napríklad Vietnamec Thái Ngọc), tieto prípady sú však otázne. Normálni ľudia, ktorí nemajú dostatok spánku, sa rýchlo stanú podráždenými, zle sa koncentrujú, trpia miernymi halucináciami a sú zábudliví; dlhšia doba bez spánku ďalej mení spracovanie kognitívnych funkcií, čím spôsobuje skreslenie zmyslov, pomalé myslenie, psychomotorickú nemotornosť (absencia reflexov), veľké podráždenie a suché oči. Nedostatok spánku tiež narúša cirkadiánne rytmy a iné biorytmy. Po 72 hodinách bez spánku už nastávajú dôležité metabolické zmeny: ako reakcia na stres sa zvýši sekrécia katecholamínov (adrenalín, dopamín, noradrenalín), kortizolu a inzulínov. Po viac ako 72 hodinách sa objavia vážne a nezvratné zmeny, závažné kognitívne halucinácie a blúznenie, psychotické príznaky, kolaps a smrť.
Nedostatok spánku patrí k najuniverzálnejším a najbežnejšie používaným typom psychologického mučenia. Aj keď sa tolerancia nedostatku spánku líši v závislosti od človeka (sú ľudia, ktorí potrebujú iba tri hodiny, ale drvivá väčšina ľudí potrebuje najmenej osem hodín spánku, vekom sa však potrebu spánku znižuje), nikto neprežil bez spánku 264 hodín a 12 minút. Stratený spánok sa nedá nahradiť a nenávratne poškodzuje nervové tkanivo.
Roman Féder

Mgr. art. Roman Féder (* 19. august 1966, Bratislava) je slovenský hudobník, televízny a divadelný herec, humorista a spevák. Je vedúcim členom old time hudobnej skupiny Funny Fellows.
Životopis.
Vyrastal v Pezinku v rodine hudobníkov a amatérskych hercov. V miestnej Ľudovej škole umenia sa učil hrať na husle. Neskôr tu navštevoval literárno-dramatický odbor. Svoj prvý angažmán získal v Trnavskom divadle, kde odohral okolo tridsať vystúpení mesačne. V roku 1990 absolvoval štúdium herectva na Vysokej škole múzických umení v Bratislave.
Od polovice 80. rokov bol členom rockovej skupiny Meteor. V roku 1989 založil Bratislava Hot Serenaders a v roku 1993 jazzové zoskupenie Funny Fellows, kde je trubkárom, huslistom a spevákom.
Bernhard August Salbach

Bernhard August Salbach (* 14. júl 1833, Königsberg – † 21. december 1894, Drážďany) bol nemecký vodohospodársky odborník, stavebný radca a projektant. 
Študoval na Priemyselnom inštitúte v Berlíne. Po absolvovaní školy pracoval pre firmu firmu C. Korte &amp; spol. a neskôr ako mestský radca.
Podieľal sa na výstavbe a projektovaní viacerých vodohospodárskych stavieb. Medzi najznámejšie patria vodáreň "Saloppe" (Drážďany), projekt "Vodovodní řád" (Nový Jičín), alebo výstavba bratislavskej vodárne. Pracoval aj na vodovodných systémoch v mestách: Budapešť, Fiume, Linz, Ofen, Praha a Viedeň.
Sírovec obyčajný

 Sírovec obyčajný ("Laetiporus sulphureus") je jedlá huba z čeľade práchnovčekovitých ("Fomitopsidaceae").
Opis.
Plodnice sú hrubo mäsité, konzolovité alebo rozlične nepravidelne zoskupené, bokom prirastené na substrát. Klobúk je 10 – 40 cm široký, v pôdoryse polkruhovitý, vejárovitý alebo rozlične deformovaný, na povrchu lúčovito vráskavý. Za mladi býva okrovožltý alebo sírovožltý, neskôr žltooranžový, miestami s ružovkastým odtieňom. V starobe je bledookrový až belavý. Rúrky sú 1,5 – 4 mm dlhé, sírovožlté, póry okrúhle, drobné, najprv sírovožlté, neskôr žltookrové. Na povrchu živých plodníc sa vylučujú kvapky bezfarebnej tekutiny, hovorí sa tomu, že plodnice gutujú (najmä v júni a júli, keď plodnice rastú veľmi rýchlo) . Dužina je biela alebo jemne krémovožltá, za mladi šťavnatá a mäkká, v starobe tuhá, krehká a drobivá. Má príjemnú hubovú vôňu a kyslastú chuť. Výtrusy sú vajcovité, hladké, bezfarebné, veľké 5–7 × 3,5–4,5 μm.
Výskyt.
Rozšírený je najmä v teplejších oblastiach. Rastie od jari do jesene na odumretých, ale aj na živých kmeňoch listnatých stromov (hlavne na duboch, vŕbach a topoľoch). Vzácne rastie aj na ihličnanoch, na jedliach, smrekoch a smrekovcoch.
Použitie.
Mladé, ešte šťavnaté plodnice sú jedlé. Chutné sú upravené na spôsob viedenského rezňa, nakladané v octovom náleve, alebo zúžitkované začerstva v rozličných úpravách nakyslo. Surová je však huba mierne jedovatá. Zo suchých plodníc sa kedysi rozdrvením získavala náhrada múky, z ktorej sa vraj na Šumave v neúrodných rokoch piekol aj chlieb.
Praktický význam.
Je nebezpečným škodcom lesných, ale aj niektorých ovocných stromov. Jej podhubie spôsobuje intenzívnu hnilobu dreva, ktoré nadobúda červenohnedú farbu a kockovito sa rozpadáva, v trhlinách potom vidno aj voľným okom belavé podhubie, ktoré tvorí tenké blany a povrazce, vo väčších trhlinách vytvára vatovité zhluky. Hniloba preniká cez jadrové drevo a napadnutý strom spočiatku vyzerá zdravo a ďalej rastie. Po rokoch, väčšinou vo vegetačnom období, sa pod ťarchou olistenej koruny náhle zrúti.
Možnosť zámeny.
Možnosť zámeny s inými hubami je málo pravdepodobná. Sfarbením, chuťou a niekedy i tvarom pripomína mladé plodnice "vejárovca obrovského", ktorý ale na reze černie.
Danuša Serafínová

Prof. PhDr. Danuša Serafínová, CSc. (* 1950, Liptovský Mikuláš) je slovenská vysokoškolská pedagogička. Je externou spolupracovníčkou a bývalou garantkou Katedry žurnalistiky Filozofickej fakulty Univerzity Komenského v Bratislave.
Životopis.
V roku 1975 absolvovala štúdium francúzštiny-nemčiny na Filozofickej fakulte Univerzity Komenského v Bratislave. V tomto roku bola tiež odbornou referentkou GR Slovenskej Polygrafie, oddelenie VTEI. Od roku 1976 do roku 1979 pôsobila na Katedre románskej, klasickej a semitskej filológie.
Serafínovej bol 28. júna 1979 udelený titul kandidáta filologických vied CSc.
V roku 1981 jej bol priznaný titul PhDr. a od 1. marca 1991 pôsobí ako odborná asistentka na Katedre žurnalistiky Filozofickej fakulty Univerzity Komenského v Bratislave. V roku 1995 sa stala docentkou odboru žurnalistika.
V roku 2010 bola vymenovaná za profesorku odboru teórie a dejín žurnalistiky aj žurnalistiky.
Zoznam jazykov podľa celkového počtu hovoriacich

Toto je približný zoznam jazykov podľa celkového počtu hovoriacich. Uvádza zoznam 37 jazykov, ktoré majú viac ako 45 miliónov hovoriacich. Takéto zoznamy by sa mali používať opatrne z nasledujúcich dôvodov:
Problémy sú aj pri získavaní spoľahlivých počtov hovoriacich, ktoré sa časom menia z dôvodu zmeny populácie a jazykového posunu. V niektorých oblastiach neexistujú spoľahlivé údaje o sčítaní ľudu, údaje nie sú aktuálne alebo sčítanie ľudu nemusí zaznamenať používané jazyky alebo ich môže nejednoznačne zaznamenať. Populácia hovoriacich je niekedy z politických dôvodov prehnaná alebo sa hovorí o menšinových jazykoch v prospech národného jazyka. Všetky tieto rebríčky by sa však mali používať opatrne, pretože nie je možné navrhnúť koherentný súbor jazykových kritérií na rozlíšenie jazykov v dialektovom kontinuu.
Najlepšie jazyky podľa počtu obyvateľov.
"Ethnologue" (2020, 23. vydanie).
Nasledujúcich 37 jazykov uvádza celkovo 45 miliónov a viac hovoriacich vo vydaní "Ethnologue" z roku 2020, čo je jazyková referencia publikovaná spoločnosťou SIL International so sídlom v Spojených štátoch. V tejto časti nie sú zahrnuté záznamy, ktoré "Ethnologue" identifikoval ako makrojazyky.
Pôvabnica fialová

 Pôvabnica fialová ("Lepista nuda") je jedlá huba z čeľade čírovkovitých ("Tricholomataceae").
Opis.
Klobúk je 6 – 15 cm široký, za mladi klenutý, s podvinutým okrajom, neskôr plochý. Na povrchu je najprv sýtofialový, potom hnedofialový alebo bledofialový, za suchého počasia až bledookrový, hladký, holý a málo hygrofánny. Lupene sú 6 – 10 mm široké, husté, pri hlúbiku zúbkom vykrojené, za mladi sýtofialové, neskôr hnedastookrové až mäsovohnedasté. Hlúbik je 50 – 100 mm vysoký a 12 – 30 mm hrubý, valcovitý, dolu zhrubnutý, najprv fialový, neskôr sivomodrý, napokon takmer sivobelavý, pozdĺžne vrastene vláknitý, na báze fialovo plstnatý. Dužina je za mladi fialová a tvrdá, neskôr mäkne. Má príjemnú chuť a vôňu. Výtrusy sú elipsovité, jemne bradavičnaté, bezfarebné, veľké 7–9 × 4–5,5 μm. Výtrusný prach je za čerstva biely s okrovoružovým odtieňom, po vyschnutí je ružový odtieň tmavší.
Výskyt.
Rastie najmä v teplejších oblastiach od konca septembra do novembra (často ju môžeme zbierať aj v decembrových mrazoch) v listnatých i v ihličnatých lesoch, ale aj v záhradách, parkoch a alejách (často v čarovných kruhoch, v početných skupinách.). Vyskytuje sa hlavne tam, kde je dostatok humusu, cez ktorý podhubie prerastá tak, že chumáče substrátu zostávajú aj na vytrhnutej plodnici. Výnimočne sa plodnice objavia aj na jar, alebo rastú spolu s niektorými inými jesennými hubami. U nás je všeobecne rozšírená v nížinách i horách.
Praktický význam.
Je to veľmi hojne vyskytujúca sa huba, ktorá sa ľahko čistí, na jeseň ju hmyz napáda málo, veľmi sa nekazí, a preto znáša aj dlhšiu dopravu. Zúžitkovať možno aj celkom zamrznuté plodnice, ak sa už pred zamrznutím nepokazili a keď sa hneď po rozmrazení spracujú. Pôvabnica fialová je jedna z najchutnejších jesenných húb, vhodná na akúkoľvek úpravu (úpravu za čerstva, nakladanie do octového nálevu, sušenie). V surovom stave sa neodporúča jesť, pretože obsahuje "hemolyzín", ktorý zapríčiňuje rozpúšťanie farbiva v červených krvinkách. Táto látka je však termolabilná, preto je dobre uvarené alebo podusené jedlo z pôvabnice neškodné. Pôvabnica fialová účinkuje proti infekčným baktériám a kvasinkám, tiež znižuje hladinu cukru v krvi, preto je vhodnou hubou predovšetkým pre diabetikov.
Možnosť zámeny.
Možnosť zámeny s inými hubami je málo pravdepodobná. Podobná je jej jedlá pôvabnica dvojfarebná, ktorá však rastie mimo lesa a má fialový len hlúbik. Nanajvýš ju tiež možno zameniť za niektorý "pavučinovec" (Cortinarius) fialovej farby. Pavučinovce však majú hnedohrdzavý výtrusný prach, pavučinovú plachtičku a často nepríjemne páchnu.
Nútená konvekcia

Nútená konvekcia je mechanizmus alebo typ prenosu, pri ktorom je pohyb tekutiny spôsobený externým zdrojom (napr.: pumpa, ventilátor, sacie zariadenie, atď.). Popri voľnej konvekcii, sálaniu a vedení tepla je to jedna z metód odvádzania tepla, ktorá umožňuje transportovať značné množstvo tepelnej energie veľmi efektívne.
Použitie.
Tento mechanizmus môžeme nájsť bežne v každodennom živote, vrátane ústredného kúrenia, klimatizácie a v mnohých iných zariadeniach. Na nútenú konvekciu bežne narazia inžinieri pri navrhovaní alebo analyzovaní výmenníku tepla, prietok potrubím a tok ponad platňu pri rôznych teplotách než je tok prúdu (napr.: krídlo raketoplánu vracajúceho sa späť do atmosféry)
Zmiešaná konvekcia.
Pri každej nútenej konvekcií a všade tam, kde je prítomná gravitačná sila je aj do určitej miery prítomná voľná konvekcia (okrem prípadu, kedy je systém vo voľnom páde). Keď voľná konvekcia nie je zanedbateľná, tak potom nazývame takýto typ prúdenia zmiešaná konvekcia.
Matematická analýza.
Pri analyzovaní potencionálnej zmiešanej konvekcie parameter nazývaný Archimedovo číslo (Ar) parametrizuje relatívnu silu voľnej a nútenej konvekcie. Archimedovo číslo je pomer medzi Grashofovým číslom a štvorcom Reynoldsovho čísla, ktoré reprezentuje pomer vztlakovej sily a zotrvačnej sily, a ktorý predstavuje príspevok voľnej konvekcie. Ak je Ar » 1, voľná konvekcia dominuje a ak je Ar « 1, tak potom nútená konvekcia.
Ak voľná konvekcia nie je významným faktorom, matematická analýza teórie nútenej konvekcie zvyčajne prináša presné výsledky. Dôležitým parametrom pri nútenej konvekcii je Pecletovo číslo, čo je pomer advekcie a difúzie tepla.
Ak je Pecletovo číslo oveľa väčšie ako 1, dominuje advekcia nad difúziou. Podobne oveľa menší pomer naznačuje vyššiu rýchlosť difúzie v porovnaní s advekciou.
Serial Peripheral Interface

Serial Peripheral Interface (skratka SPI) je synchrónne sériové periférne rozhranie, primárne využívané v rámci vstavaných systémov pre komunikáciu na krátke vzdialenosti medzi riadiacimi mikrokontrolérmi a ostatnými integrovanými obvodmi resp. modulmi (EEPROM, A/D prevodníky, pamäťové karty, displeje, a pod.). Vyvinuté bolo na prelome 70. a 80. rokov 20. storočia spoločnosťou Motorola a v krátkom čase sa stalo de facto štandardom. Obojsmerná full-duplex komunikácia prebieha na spoločnej zbernici, adresácia obvodov je riešená prostredníctvom samostatných vodičov, ktoré zmenou stavu na logickú nulu aktivujú príjem a vysielanie zvoleného zariadenia (vývody SS alebo CS).
Polarita, fáza a frekvencia hodinového signálu.
Vzťah medzi hodinovým signálom a dátami sa určuje dvomi konfiguračnými bitmi, ktoré sa v pôvodnej dokumentácii k SPI označujú ako CPOL a CPHA. Túto konvenciu definuje firma Freescale Semiconductor (pôvodne Motorola) v dokumente "„SPI Block Guide“".
Niektoré logické analyzátory, vývojové nástroje alebo katalógové listy súčiastok používajú namiesto samostatných CPOL a CPHA príznakov číselný režim ("Mode") podľa nasledovnej tabuľky:
Maximálna frekvencia hodinového signálu, určujúca dátovú priepustnosť zbernice, závisí od limitov komunikujúcich obvodov, zvlášť Slave zariadení (Master môže pre komunikáciu s jednotlivými Slave zariadeniami používať rôzne hodinové takty). Limity sú spravidla uvedené v katalógových listoch obvodov a bývajú v praxi v rádoch jednotiek až desiatok MHz, existujú však aj periférie umožňujúce hodinové takty SPI do 100 MHz.
SPI

SPI môže byť skratka pre:
Zoznam starostov Šternberka

Toto je zoznam starostov mesta Šternberk (vrátane iných najvyšších predstaviteľov tohto mesta v iných historických obdobiach, ako predsedovia Miestnych národných výborov (MNV) a Mestských národných výborov (MeNV)).
Pretekársky okruh

Pretekársky okruh (dráha) je uzavretá vozovka určená na používanie pri určitých formách automobilového a motocyklového športu. Okruhy sa odlišujú od rely etáp a roviniek využívaných pri pretekoch dragsterov tým, že okruhová dráha sa jazdí viackrát. Vo všeobecnosti je cieľom okruhových pretekov zajazdiť určitý počet kôl v čo najkratšom čase.
Automobilový šport, motocyklový šport, drifting, autokros, motokros, relykros a supermoto sa jazdia výlučne na okruhoch: v prvých troch prípadoch na spevnenom povrchu (asfalt, betón, cement), v nasledujúcich dvoch na neupravenom povrchu (hlina, štrk, sneh, ľad), a vo zvyšných dvoch na zmiešaných povrchoch.
Rýchlostné preteky sa môžu konať na okruhoch, ale aj na otvorených tratiach. Určité formy pretekov založených na deštrukcii vozidiel sa taktiež konajú na okruhoch; to je prípad aj bangerových pretekov (banger racing) v severnej Európe, a v USA sa konajú na okruhoch v tvare čísla 8. Super rýchlostné preteky, ako aj Race of Champions, sa konajú na viacpruhových okruhoch. Pruhy sú vzájomne prepojené, takže pretekári spravia na dokončenie celej trasy toľko kôl, koľko je jazdných pruhov.
Na rýchlostných pretekoch musia pretekári zajazdiť okruh čo najbližšie k času stanovenému organizátormi. V driftových súťažiach musia pretekári jazdiť po okruhu najvyššou rýchlosťou, ale s čo najširším driftom, čo najbližšie k hraniciam trate. Vo zvyšných disciplínach musia účastníci absolvovať stanovený počet kôl v čo najkratšom čase alebo prejsť čo najviac kôl v danom čase.
Typy okruhov.
Pretekárske okruhy možno rozlíšiť podľa ich povrchu, umiestnenia a tvaru. Okruh špeciálne navrhnutý pre súťaže sa nazýva permanentný okruh, najmä ak je vydláždený, hovoríme o automobilovej dráhe, resp. autodróme. Okruh tvorený na verejných priestranstvách sa nazýva mestský okruh. Okruh nachádzajúci sa na verejných komunikáciách nazývame cestný okruh. Mestské, cestné a letiskové okruhy sa súhrnne nazývajú semipermanentné alebo aj dočasné okruhy.
Podľa Medzinárodnej automobilovej federácie (FIA) sa okruh, ktorý má až štyri zákruty s rovnakým smerom otáčania, nazýva oválny. Na väčšine okruhov tohto tvaru sa jazdí proti smeru hodinových ručičiek, zatiaľ čo na okruhoch, kde zákruty smerujú do oboch smerov („zmiešané stopy“) sa jazdí v smere hodinových ručičiek. Niektoré okruhy sú v tvare čísla osem alebo majú tvar vnútornej slučky. To je dosiahnuté mostami alebo križovatkami.
Časti okruhov.
Časti štandardného okruhu sú:
Rozdelenie zákrut.
Medzi časťami, ktoré tvoria samotný okruh, sú okrem rovín aj rôzne typy zákrut. S nekonečnými možnosťami, ktorými je možné navrhnúť zákruty sa rozdeľujú na:
Dávid Husz

Dávid Husz, alebo Dávid Huss; * (* 28. november 1813, Poprad† 21. január 1889, Poprad) bol hotelier, staviteľ, mešťanosta, notár, starosta a poštmajster v Poprade. Zaslúžil sa o rozvoj múzejníctva pod Vysokými Tatrami, bol zakladateľom Podtatranského múzea v Poprade a jeden zo zakladateľov Uhorského karpatského spolku. Zaslúžil sa o rozvoj turistiky i rozvoj mesta Poprad.
Život.
Pochádzal z rodiny živnostníka. Jeho otcom bol Samuel Husz, matka Anna Mária, rod. Scholtzová. S manželkou Júliou rod. Brendelová mal šesť detí, ktoré zomreli. Po štúdiách na Evanjelickom gymnáziu v Kežmarku a Miškolci pôsobil v rokoch 18831849 vo Veľkej Lomnici ako hospodársky zamestnanec na statku rodiny Berzeviciovcov. Tu nadobudol staviteľské zručnosti, keď nevynechal príležitosť priučiť sa stolárskemu remeslu.
Podnikateľské aktivity.
Od roku 1849 pôsobil v Poprade. Bol mestským notárom, neskôr ho zvolili za starostu, kostolného inšpektora evanjelického cirkevného zboru, bol poštmajstrom, prenajímal si poštovú dopravu. Bol veľmi aktívny podnikateľ. Venoval sa zveľadeniu podtatranského pivovarníctva, keď v rokoch 18581859 zmodernizoval popradský pivovar a v rokoch 18681880 vybudoval v Poprade, neďaleko súčasne železničnej stanice veľký turisticko-kúpeľný komplex, ktorý sa stal známym ako "Huszov park". V parku, ktorý bol hojne navštevovaný, boli tri hotely, turistická ubytovňa, reštaurácia, tanečná sála, malé divadlo, piváreň, kolkáreň horúce i studené kúpele. Park, ktorý mal veľmi veľkú rozlohu, sa venovali záhradníci. Tatranskí turisti mohli využívať služby fiakristov, ktorí ich dopravovali do Vysokých Tatier i do širokého popradského okolia.
Mal veľkú zásluhu na tom, že Košicko-bohumínska železnica viedla cez Poprad. Práve ona priniesla Popradu i Vysokým Tatrám zveľadenie v podobe nových turistických aktivít. Jeho snahy o zveľadenie sa pretavili do aktivít zameraných na vytvorenie nového Uhorského turistického spolku i o uchovanie vzácnych nálezov a kultúrneho bohatstva v Podtatranskej kotline, ktoré za zhmotnilo v založení Podtatranského múzea v Poprade. Na jeho výstavbu daroval pozemok a potom financiami prispieval z získavaniu nových zbierok. S manželkou založil sirotinec pre opustené deti.
Zoznam krajín podľa lesnatosti

Tento článok obsahuje zoznam krajín podľa lesných plôch.
Planéta, kontinenty a regióny.
Všetky plochy sa udávajú v jednotkách s rozlohou 1 000 hektárov. Zdroj: Food and Agriculture Organization
Krajiny a územia.
Všetky plochy sa udávajú v jednotkách s rozlohou 1 000 hektárov. Zdroj: Food and Agriculture Organization of the United Nations
Podoblasti a územia.
Všetky plochy sa udávajú v jednotkách s rozlohou 1 000 hektárov. Zdroj: Food and Agriculture Organization of the United Nationss
My Girl

My Girl (; slov. doslovne: "Moje dievča") je juhokórejský televízny seriál, ktorý mal premiéru 14. december 2005 na stanici SBS.
Pôvabnica dvojfarebná

 Pôvabnica dvojfarebná ("Lepista personata") je jedlá huba z čeľade čírovkovitých ("Tricholomataceae").
Opis.
Pôvabnica dvojfarebná sa výzorom a veľkosťou plodníc podobá pôvabnici fialovej. Na prvý pohľad sa však odlišuje sfarbením, najmä farebnou kombináciou hlúbika a klobúka. Klobúk je 6 – 15 cm široký, za mladi polguľovito klenutý, s podvinutým okrajom, neskôr plocho klenutý až celkom plochý, belavý, plavý, bledookrový, často s hnedastým odtieňom, hladký a holý. Lupene sú 7 – 10 mm široké, husté, pri hlúbiku zúbkom vykrojené, najprv belavé, neskôr krémové a napokon okrovokrémové. Hlúbik je 50 – 100 mm vysoký a 12 – 20 mm hrubý, valcovitý, plný, na krémovom podklade tmavofialovo husto vláknitý, takže vyzerá akoby bol celý fialový. Dužina je belavá, pevná, má miernu chuť a nenápadnú vôňu. Výtrusy sú elipsovité, jemne bradavičnaté, bezfarebné, veľké 5,5–7 × 4–5 μm. Výtrusný prach je biely, s mäsovoružovkastým nádychom.
Výskyt.
Rastie väčšinou mimo lesa v tráve na lúkach a pasienkoch, na stepných stráňach, často pod ovocnými stromami a v starých záhradách (zriedkavejšie aj v riedkych, svetlých listnatých lesoch). Vždy rastie v jeseni, najskôr v septembri, za priaznivých podmienok až do decembra a často ju môžeme zbierať aj v miernej zime (na takých miestach, kde v tom čase iné hodnotnejšie huby skoro nerastú ). Plodnice rastú v skupinách, často v čarovných kruhoch, napr. pod ovocnými stromami. Mimo rastového obdobia signalizuje prítomnosť jej podhubia pás sýtozelenej vegetácie, najmä tráv, ktorý sa výrazne odlišuje od okolia. U nás je pomerne rozšírená.
Praktický význam.
Je to lahodná jesenná huba, ktorú možno rozlične upravovať. Je vhodná do polievok, na vyprážanie, nakladanie do octového nálevu. Zúžitkovať možno aj zamrznuté plodnice, ak sa hneď spracujú. 
Možnosť zámeny.
Možnosť zámeny s nejakou jedovatou hubou je pre jej charakteristický tvar a farbu málo pravdepodobný. Mierne je jej podobná jedlá pôvabnica voňavá (Lepista irina), ktorá raste na vlhkých lúkach, v ovocných sadoch, ale niekedy aj v listnatých lesoch.
Sarangui pulsičhak

Sarangui pulsičhak (; ; slov. doslovne: "Havaruje na vás") je juhokórejský televízny seriál, ktorý mal premiéru 14. december 2019 na stanici SBS.
Letné olympijské hry mládeže 2014

Letné olympijské hry mládeže 2014, oficiálne II. letné olympijské hry mládeže (, oficiálne ) boli medzinárodné športové podujatie.
Konali sa 16. augusta až 28. augusta 2014 v čínskom meste Nanking. Hier sa zúčastnilo 3579 športovcov z 203 krajín, súťažili v 222 súťažiach v 28 športoch.
Voľba miesta konania.
Výberový proces budúceho miesta konania bol Medzinárodným olympijským výborom oficiálne odštartovaný 19. decembra 2008, kandidáti sa mohli prihlásiť do 2. februára 2009.
Rozhodnutie prideliť hostiteľské právo Nankingu bolo oznámené 10. februára 2010 počas zimnej olympiády 2010 v kanadskom Vancouveri. Nanking získal 47 hlasov, na druhom mieste sa umiestnila poľská Poznaň so 42 bodmi.
Organizácie hier.
Štafeta s olympjiským ohňom začala 30. apríla 2014 o 11:16 v Aténach, oheň putoval 108 dní. Poslednou bežkyňou bola Čchen Žuo-lin, olympijská víťazka v skokoch do vody z Londýna 2012. Otváracieho ceremoniálu sa zúčastnilo 39 381 divákov.
Hry otvoril čínsky prezident Si Ťin-pching, otváracieho ceremoniálu sa zúčastnili tiež Pan Ki-mun, generálny tajomník OSN či Thomas Bach, predseda Medzinárodného olympijského výboru.
18 551 dobrovoľníkov spolu odpracovalo viac než 2 milióny hodín. Celkovo sa predalo 519 483 vstupeniek zo 650 000. Odovzdaných bolo 402 zlatých, 393 strieborných a 423 bronzových medailí. Predpokladaný rozpočet na podujatie bol v auguste 2012 315 miliónov USD, rozpočet strávený na letnej olympiáde 2008 v Pekingu bol oficiálne 15 miliárd dolárov, reálne však podľa odhadov mohol byť až viac než 40 miliárd USD.
Súťaže.
Na hrách sa uskutočnilo 222 súťaží v 28 športoch. Dva nové športy boli pridané do hier od predošlých hier: rugby a golf. Golf bol na olympijskom programe prvý krát od 2. olympiády v roku 1900. Rugby síce bolo na programe pred 70 rokmi, ale nie vo formáte 7 na 7. Pridaných bolo aj 21 súžaží. Premiéru mal ženský box. Ďalšou novinkou bolo zahrnutie medzinárodných tímov so zmiešanými rodmi v 15 športoch a 18 súťažiach. Celkovo sa hier zúčastnilo 1 908 športovcov a 1 851 športovkýň. Museli byť narodení medzi 1 januárom 1996 a 31. decembrom 1999.
Športy.
Súťaže sa uskutočnili v týchto športoch:
V takzvanom "Sports Lab" boli predvádzané neolympijské športy: korčuľovanie na kolieskových korčuliach, skejtbording, lezenie a wušu.
Športoviská.
Hry využili celkom 35 športovísk, z toho 27 súťažných a 8 tréningových.
Hyeobsang

Hyeobsang (kór. 협상; angl. "The Negotiation"; slov. doslovne: "Vyjednávanie") je juhokórejský akčný krimi-triler z roku 2018 trvajúci 114 minút, ktorý režíroval Lee Jong-seok a autorom scenára je Choi Sung-hyun.
Predstaviteľov ústrednej dvojice stvárnili Hyun Bin ako Min Tae-gu spolu so Son Ye-jin ako Ha Chae-yoon. V roku 2019 si spolu zahrali hlavné úlohy aj v seriály "Sarangeui bulsichak" (kór. 사랑의 불시착; angl. "Crash Landing on You").
Vydanie.
Natáčanie sa začalo 17. júna 2017 v Paju v provincii Gyeonggi a film mal premiéru v Južnej Kórei 19. septembra 2018.
V septembri 2018 sa film predal do viac ako 22 krajín. Vyšiel v Severnej Amerike 20. septembra, v Singapure, Malajzii a na Bruneji 4. októbra, v Hong Kongu a Macau začiatkom októbra, vo Vietname a na Taiwane 19. októbra a v Indonézii 24. októbra 2018.
S rozpočtom ₩ 10 miliárd k 19. októbru 2018 film prilákal 1 963 567 divákov a zarobil 15,1 milióna USD.
Dej.
Dvaja anglicky hovoriaci muži unesú muža a ženu a držia ich ako rukojemníkov v dome. K vyriešeniu situácie je privolaná krízová vyjednávačka, inšpektorka Ha Chae-yoon z metropolitného policajného oddelenia v Soule a to aj napriek silným protestom jej nadriadeného, ​​kapitána Junga. Zatiaľ čo Chae-yoon rokuje s únoscami, Jung sa rozhodne poslať policajný zásahový tím, aby mužov zabil, čo vedie k hádke medzi Chae-yoon a únoscami. Ako odplatu únoscovia pár rukojemníkov zabijú pred zdesenými očami Chae-yoon, na čo únoscov potom zabije Jungov tím.
O niekoľko dní neskôr sa zničená Chae-yoon rozhodne rezignovať v práci, ale Jung jej dá čas na prehodnotenie a potom odíde na pracovnú cestu. Chae-yoon potom jej kolega Ahn Hyuk-soo naliehavo informuje, že bola urgentne predvolaná na riešenie krízy rukojemníkov. Po príchode na tajné miesto má nariadené rokovať s únoscom Min Tae-gu, kórejským medzinárodným obchodníkom so zbraňami a občanom Spojeného kráľovstva, ktorý uniesol niekoľko kórejských štátnych príslušníkov z Bangkoku - vrátane reportéra Lee Su-moka. Pri rokovaniach s Minom skrze videokonferencie Chae-yoon zisťuje, že Jung bol tiež unesený.
Andrej Kvas

Andrej Kvas (niekedy uvádzaný ako "Ondrej Kvas", ; * 21. november 1883, Békešská Čaba – † 27. január 1974, Budapešť) bol slovenský a maďarský letec a letecký konštruktér, jeden z priekopníkov letectva v Uhorsku.
Život.
Pochádzal z rodiny dolnozemských Slovákov z Bekéšskej Čaby. Podľa vzoru svojho otca sa vyučil za kováča. V Budapešti si s bratom otvoril opraváreň na bicykle a motorky a popritom začal experimentovať s lietaním. V roku 1908 ho oslovil zámožný maďarský inžinier Aladár Koch-Zsélyi s ponukou zostrojiť podľa jeho plánov lietadlo. Vďaka podpore Kochových rodičov mohli konštrukciu lietadla uskutočniť namiesto malej dielne vo väčšej, prenajatej hale. V čase stavby lietadla v Budapešti exhibične lietal slávny Francúz Louis Blériot, lietadlo ktorého si mohli s jeho súhlasom dôkladne poprezerať. Konštrukciu vlastného lietadla dokončili na začiatkom roka 1910.
Lietadlo Zsélyi I. poháňal francúzsky dvojvalcový motor Darracgue s výkonom 32 koní. No počas jedného zo skúšobných letov narazilo a poškodilo sa jeho krídlo. Lietadlo potom prestavali, čím vzniklo lietadlo Zsélyi II. Skrátili trup a zväčšili rozpätie krídla. S týmto lietadlom Aladár Zsélyi ako pilot a konštruktér získal ocenenia, no neskôr pri pristávaní havaroval a ťažko sa zranil, po čom prestal s lietaním, a ďalej sa venoval už len konštruovaniu.
Andrej Kvas následne havarované lietadlo odkúpil a aj z jeho častí postavil úplne nové lietadlo, Kvas 1. Neskôr skonštruoval niekoľko ďalších lietadiel a niekoľko jeho konštrukcií sa zaviedlo aj do služieb v rakúsko-uhorskej armáde. So svojimi lietadlami následne uskutočnil sériu exhibičných letov s cieľom spropagovania letectva. Svoje lietadlá ukázal aj v mnohých slovenských mestách. V roku 1914 sa zúčastnil na vtedy najväčšej leteckej akcii na Slovensku, na aviatickom stretnutí v Piešťanoch.
Počas prvej svetovej vojny sa stal vojenským letcom v rakúsko-uhorskej armáde. Na východnom fronte sa dostal do ruského zajatia. Po návrate sa stal vojakom Maďarskej republiky rád. Po jej porážke sa stiahol z verejného života. Zomrel 27. januára 1974 v Budapešti, kde ho aj pochovali.
Bubek

Bubek môže byť:
Ján Valent

PaedDr. ThDr. Ján Valent Ph.D. (* 28. máj 1941, Selenča, Srbsko† 10. október 2008, Selenča) bol evanjelický farár, senior a biskup Slovenskej evanjelickej augsburského vyznania cirkvi v Srbsku.
Život.
Narodil sa v roku 1941 v Selenči, v rodine roľníka Jána a Anny roď. Molnárovej. Základnú školu zakončil v rodnej Selenči a v roku 1960 maturoval na Gymnáziu v Báčskom Petrovci. Teologické štúdium začal vo Viedni a pokračoval na teologickej fakulte Univerzity v Erlangene, ktorú skončil 13. februára 1966.
Do stavu manželského vstúpil s Katarínou rod. Pavlíniovou 25. februára 1966. Ich manželstvo zostalo bezdetné.
Najprv pôsobil ako kaplán v Báčskom Petrovci. Biskupom Jurajom Struhárikom bol dňa 1. mája 1966 v Boľovciach ordinovaný za farára. Najprv pôsobil ako farár administrátor a neskôr bol inštalovaný aj za riadneho zborového farára.
V roku 1973 sa stal seniorom pre Sriemsky seniorát Slovenskej evanjelickej a.v. cirkvi v Juhoslávii. Začiatkom roku 1984 prešiel za zborového farára do Kysáča.
V roku 1991 sa stal predsedom Kňazskej konferencie SEAVC.
V roku 1996 na Synode v Starej Pazove bol zvolený za biskupa SEAVC. Do úradu biskupa bol inštalovaný Doc.ThDr. Júliusom Filom v Kysáči 31. októbra 1996. Biskupský úrad zastával do roku 2002 a potom bol farárom administrátorom v Lugu.
Po odchode do dôchodku sa vrátil do rodnej Selenči. Venoval sa teológii a pedagogike. Získal niekoľko doktorátov.
Prispieval do cirkevných časopisov a "Ročenky", inicioval vydávanie časopisu "Úsvit" v Kysáči, knižne vydal zbierku rozprávok "Obrázky zo života" (1978), zbierky religióznych básní "Spev mojej duše" (1979), "Pod krížom Kristovým" (1991), "Rozhovory s Bohom" (1995), "Každý deň s Pánom" (1999), zbierku náboženských úvah "Tvoje slovo je sviecou mojim nohám" (1996) a monografiu "Príchod Slovákov na Dolnú zem" (2007). Jeho zhudobnená báseň „"Pánu Bohu ja smiem veriť"“ sa nachádza zaradená ako číslo 70 vo funebráli Evanjelickej cirkvi a.v. na Slovensku.
Ján Valent zomrel 10. októbra 2008 v Selenči. Pochovaný je v Selenči.
Hotel King

Hotel King (; slov. doslovne: "Hotelový kráľ") je juhokórejský televízny seriál, ktorý mal premiéru 25. apríl 2014 na stanici MBC.
Pôvabnica voňavá

Pôvabnica voňavá ("Lepista irina") je jedlá huba z čeľade čírovkovitých ("Tricholomataceae").
Opis.
Pôvabnica voňavá sa výzorom a veľkosťou plodníc podobá pôvabnici dvojfarebnej. Na prvý pohľad sa však odlišuje najmä veľkosťou, farbou a dĺžkou hlúbika. Klobúk je 5 – 12 cm široký, za mladi zvoncovito klenutý, na okraji podvinutý, špinavobelavý, izabelový alebo plavohnedý. Lupene sú husté, úzke, najprv belavé, potom plavé, pri hlúbiku zaoblené. Hlúbik je dlhý 70 – 120 mm a hrubý 10 – 28 mm, valcovitý, na báze často zhrubnutý, na vrchole biely alebo krémový, inde okrovohnedastý. Dužina je biela, sladkastá, príjemne voňajúca fialkovým koreňom. Výtrusy sú elipsovité, hladké, bezfarebné, veľké 5,9 × 3–3,5 μm. Výtrusný prach je bledoružovkastý.
Výskyt.
Rastie od septembra do novembra na trávnatej alebo aj holej pôde (často v skupinách, čarovných kruhoch) na lúkach, v svetlých listnatých a ihličnatých lesoch a na ich okrajoch.
Praktický význam.
Je to jedlá huba, ale podľa niektorých odborníkov sa ju konzumovať neodporúča. 
Možnosť zámeny.
Podobná je jej jedlá pôvabnica dvojfarebná (Lepista personata), ktorá tiež raste na lúkach, v ovocných sadoch a niekedy aj v riedkych listnatých lesoch.
.asia

.asia je internetová doména najvyššej úrovne pre Áziu. Doména pokrýva 73 štátov s populáciou 4 miliárd ľudí. Geograficky je vyčlenená ako ICANN región Asia / Australia / Pacific (AP). OECD ju považuje za doménu pre „špecifickú komunitu“, podobnú doméne .eu. Sponzorujúcou organizáciou domény je DotAsia Organisation Ltd., sídlica v Hongkongu.
Dejiny.
26. júna 2003 rada ICANN požiadala zamestnancov ICANN, aby vyzvali verejnosť okomenovať náčrt návrhu na sponozorované domény z 24. júna 2003. 15. decembra 2003 ICANN zverejnila žiadosť o návrhy na sponzorované domény. Do 16. marca ICANN dostala 10 návrhov: .asia, .cat, .jobs, .mail, .mobi, .post, .tel, .travel a .xxx, pričom dve rôzne organizácie navrhli doménu .tel.
Nezisková organizácia DotAsia Organisation Limited (DotAsia) navrhovanú doménu sponzorovala a prevádzkovala aj register, pre back-end register si vybrala za partnera firmu Afilias Limited. 26. októbra 2006 DotAsia zaslala zoznam ázijských ccTLD, ktorý podporujú vznik .asia. 4. decembra 2005 rada ICANN schválila začiatok komerčného a technického vyjednávania so sponzorskou organizáciou DotAsia. ICANN 28. júla 2006 oznámila ich ukončenie a začiatok možnosti komentáru pre verejnosť. Po skončení verejného komentovania a odpovedie DotAsia na komentáre sa rada ICANN 18. októbra 2006 uzniesla, že je prínosné podpísať zmluvu s DotAsia. Registračná zmluva pre .asia bola medzi DotAsia a ICANN podpísaná 6. decembra 2006. 12. apríla 2007 IANA potvrdila, že ICANN skompletizovala zmluvné podmienky s DotAsia pre zavedenie novej sponzorovanej domény.
Registrácie.
Sponzorujúca organizácia DotAsia 22. júna 2004 pre ICANN predpokladala 7 miliónov registrácií s .asia.
Podľa OECD by .asia mohla otvoriť konkurenciu pre ccTLD, podobne ako .eu pridala alternatívu v Európe. Niektoré registre by ju však mohli považovať ako doplnok svojich služieb. Väčšina ccTLD registrov v Ázii podporila vznik .asia. Vytvorili partnerstvo pre .asia, čo by mohlo zvýšiť ich príjmy.
Rezervované registrácie.
Sponzorujúca organizácia DotAsia 22. júna 2004 pre ICANN uviedla tieto rezervované registrácie:
Kritika.
Charles Arthur píšuci pre "The Guardian" sa pýtal či .asia, doména, ktorú vlastne nikto ani nechcel, nie je len nástroj na zbohatnutie pre spoločnosti registrujúce domény. Spoločnosti si totiž budú musieť registrovať túto doménu v snahe, aby si ju nezaregistroval niekto iný. Pri cene 30 £ za doménu by registračné spoločnosti mohli mať dobrý zisk. Neužitočnosť domény .asia prirovnal k neužitočnosti novej domény .xxx.
Mydriáza

Mydriáza () znamená rozšírenie zrenice ľudského oka. Je sprostredkovaná "m. dilatator pupillae", inervovaný sympatikom z "ncl. Intermediolateralis" na rozhraní krčnej a hrudnej miechy C7–Th1. Je to proces, ktorý nie je ovládaný vôľou. Môže sa objaviť na jednom alebo na oboch očiach. Na obidvoch očiach môže ísť o bežnú reakciu na obmedzenie dopadu svetla z okolitého prostredia (t.j. pri pobyte v tme), umožní tak väčší prienik svetla do oka. Mydriáza môže byť prítomná pri celej škále rôznych očných a neurologických ochorení. Opačným termínom je mióza.
Tryptamín

Tryptamín je alkaloid, ktorý sa nachádza v rôznych rastlinách, hubách i živočíchoch. Obsahuje štruktúru indolového kruhu a je chemicky príbuzný aminokyseline tryptofán. Tryptamín sa nachádza v stopových množstvách v mozgu cicavcov a existujú hypotézy o roli tryptamínu ako neuromodulátoru alebo neurotransmiteru. Tryptamín predstavuje funkčnú skupinu látok, ktoré sú od tryptamínu odvodené, patrí tam napríklad sérotonín, melatonín, ale aj halucinogény ako psilocybín alebo dimetyltryptamín.
Psilocín

Psilocín (tiež známy ako 4-HO-DMT, 4-hydroxy DMT) je derivát tryptamínu s halucinogénnym účinkom. Látka príbuzná psilocínu je psilocybín, ktorý vzniká jeho fosforyláciou. Spoločne sa nachádzajú vo väčšine psychedelických húb.
Ditrich Bubek

Ditrich Bubek môže byť:
František Bubek

František Bubek môže byť:
Imrich Bubek

Imrich Bubek môže byť:
Juraj Bubek

Juraj Bubek môže byť:
Ladislav Bubek

Ladislav Bubek môže byť:
Mikuláš Bubek

Mikuláš Bubek môže byť:
Štefan Bubek

Štefan Bubek môže byť:
Zoznam kampaní Süleymana I.

Toto je zoznam kampaní Süleymana I.
Legenda.
Stĺpce tabuľky (okrem poznámok a obrázkov) sú zoradené podľa symbolov šípok. Nasledujúci text poskytuje prehľad toho, čo obsahuje tabuľka a ako funguje triedenie.
Depersonalizácia

Depersonalizácia je stav, pri ktorej postihnutý vníma svoje telo, myšlienky, emócie alebo senzorické podnety ako cudzie, vzdialené alebo nereálne. Jedná sa o poruchu vedomia, resp. poruchu idiognózie (uvedomovania si seba samého).
Zoznam nočných liniek v IDS BK

Nočné linky premávajú v Bratislave každý deň od 23:30 do 04:30.